tomron87/hebrew-wikipedia-sentences-corpus huggingface dataset:
בה' בחשוון תצ"ו גזרו רבני ונציה חרם מחודש על כל כתבי רמח"ל – אפילו על שיריו ומכתביו – וציוו לשורפם.
כמו כן דרשו הרבנים שמי שיודע היכן תיבת הספרים נמצאת יודיע לרבני הישיבה.
הם הוסיפו קללה ונידוי לעוברים על החרם.
למחרת הטלת החרם כתב הרב מורפורגו לרב חגיז כי אין צורך לשרוף את כתבי רמח"ל ואת הכתבים שבתיבה ולדעתו יש להסתפק בגניזתם.
שבוע לאחר מכן העלה הרב מורפורגו רעיון לשלוח את תיבת הספרים 'אל איזה אב"ד' ולהעביר את ההחלטה בעניין הכתבים לדמות מוסכמת.
בי"ח בחשוון כתב רמח"ל לרב באסאן כי אם תיבת הספרים מעוררת סער גדול, הוא מבקש לשרוף אותה.
עוד כותבים רבני מודנה על ההשבעות לסטרא אחרא שנטען שנמצאו בכתביו של רמח"ל – שבדקו בכל כתביו ולא מצאו שום דבר מעין זה, ומה שהעידו על רמח"ל שנמצא בין כתביו דף ובו השבעות לשדים – כותבים רבני מודנה שהם ראו את הדף ומה שיש בו זה ציור של עשר הספירות.
עוד כותבים הרבנים כי לא הוצא דבר מתיבת הספרים.
בכ"ב בכסלו כתב הרב באסאן כי הוא מסכים לשלוח את תיבת הספרים לוונציה בתנאי שיקיימו דיון הוגן, ומזהיר אותם שאם ישרפו את התיבה בלא לחקור לפני כן אם באמת דין הכתבים לשריפה, כל החרמות בטלים.
הרב מורפורגו המשיך לנסות ולפשר וכתב כמה אגרות לרב חגיז ולרבני ונציה.
בי"ב באייר נשלחה תיבת הספרים מפדובה לפרנקפורט לידי רבי יעקב פופרש, שהקים בית דין מיוחד לדון בכתבי רמח"ל.
במהלך חורף תצ"ז נדונו כתבי רמח"ל – מיעוטם לשריפה ורובם לגניזה.
במכתב לרב חגיז מל' בשבט תצ"ז מבשר הרב פופרש על כילוי כתבי רמח"ל שהיו בתיבה ומבקש מהרב חגיז לבער את כתבי רמח"ל מהעולם.
בקיץ תק"ג עלה רמח"ל לארץ ישראל, ובכך מילא את רצונו שהביע כבר שלש עשרה שנה קודם – בשלהי שנת ת"ץ, אז כתב לרבו כי ברצונו לעלות לארץ ישראל.
עם עזיבת רמח"ל לאמסטרדם הדלדלה החבורה ותלמידיו התפזרו, יקותיאל גורדון שב לווילנה והקים שם חבורה בדמותה של חבורת רמח"ל.
כלקח מאירועי הפולמוס החבורה שמרה על פרופיל נמוך ובשלבים מסוימים אף הייתה חשאית לגמרי.
חבורה זו תרמה להפצת כתבי רמח"ל באירופה ולהפחתת השפעתם של החרמות נגדו בבתי המדרש בליטא וסביבותיה.
השפעת הרמח"ל והיחס אליו בדורות הבאים
חיים נחמן ביאליק כתב במסתו 'הבחור מפדובה' כי רמח"ל הוא אביהן של שלוש אסכולות חדשות ביהדות שהתפתחו קצת אחרי מותו – החסידות, ההשכלה, ותנועת המוסר.
כך כתב גם הרב הנזיר בספרו קול הנבואה והוסיף כי "גם תנועת תחית הקודש למרן הרב זצ"ל נוקטת בשיטת רמח"ל".
ככלל, כתבי רמח"ל נחשבים כיום מיסודות הקבלה, וכמעט כל המקובלים שבאו אחריו הושפעו מכתביו.
עם זאת, בשל הפולמוס, היו גם מקובלים שהסתייגו משיטתו או התנגדו לה, הרב שלמה אלישיב ('בעל הלשם') ביקר בחריפות את כתבי רמח"ל ואת תרגום המושגים הקבליים למושגים ארציים, עניין יסודי המצוי במרכז משנתו של רמח"ל.
הרב אלישיב תוקף גם את המקובלים שהעמיקו בדבריו 'יותר ממה שכיוון הוא' ומוסיף כי 'הגם שכוונתם רצויה אבל מעשיהם בזה אינם רצויים כל כך'.
לדעת גארב התקפתו של הרב אלישיב מכוונת לרבי נפתלי הרץ הלוי שחיבוריו 'אמרי שפר' ו'ברית עולם' הושפעו מכתבי הקבלה של רמח"ל.
ארז פלג טוען שדבריו של בעל הלשם כוונו נגד הרבנים יצחק אייזיק חבר ואריה לייב ליפקין שלדעתו העמיסו בדברי רמח"ל משמעויות לא נכונות.
אחרון המסתייגים משיטת רמח"ל הוא הרב יעקב משה הלל, בזה הוא ממשיך את דרכם של המקובלים הספרדים מהדורות הקודמים שדגלו בקבלת רבי חיים ויטאל והרש"ש תוך דחיית מסורות קבליות אשכנזיות.
רבי יעקב יוסף מאוסטראה העיד ששמע מהמגיד ממזריטש "שאמר על המחבר הזה שאין דורו היו כדאי להבין צדקתו ופרישותו ולכן רבים מבני עמינו מגודל חסרון דעתם דברו על צדיק אשר לא כדת".
עם זאת, כמה חסידויות ובהם חב"ד וקומרנה הסתייגו מרמח"ל ומחיבוריו.
גארב מציין כי תורת רמח"ל השפיעה גם על מוטיבים מרכזיים בתורת ברסלב.
יחסה של תנועת ההשכלה לרמח"ל היה מורכב.
מחד, ראתה בו תנועת ההשכלה את אבי הספרות והשירה העברית והעריצה את דמותו כמחזאי משורר, ומאידך, סלידתה של תנועת ההשכלה מהקבלה וממשיחיות בכלל יצרה רתיעה מדמותו של רמח"ל כמקובל.
בכובעו כמשורר זכה רמח"ל להערצה כאחד מגדולי המשוררים העבריים, כנראה מדברי הספדו של שי"ר על רנ"ק, שניהם מראשי תנועת חכמת ישראל, שי"ר כתב כי רנ"ק "ידע להפיח תשוקתו הרבה בלבות הנדברים אתו, לכל מדע ולשון [...] לא חדל ללמוד וללמד מדעים בכל עניין.
כל מכיריו [...] השיגו תועלת בחברתו, לאלה פקח לב על כוח נשגב של שירי האשכנזים געטע ושיללער ועל היופי הרב בשירי העברים לוצאטו וּויזל, ולאחרים הראה נפלאות בחכמת השיעור והמדידה.
גם יוסף אלמנצי כותב כי "לחיי עולם לתהילה ולשם ולתפארת יעמדו בקרב הגוים שיריו הנחמדים וספריו המלאים מברכת ה' אשר אין להם יד ושם בחכמת הקבלה".
מאידך, מדמותו של רמח"ל כְמקובל ניכרת סלידה בקרב תנועת ההשכלה.
אלמנצי כתב על כתבי רמח"ל בקבלה, שבזמנו היו גנוזים עדיין בכתב יד, שמוטב שלא ידפיסום כלל וכדאי להשאירם גנוזים "סתומים וחתומים עד עת קץ עם חמת זוחלי עפר יהיו מכתביו הרבים בעניינים הרמים והגבוהים בל יהיו לאבן נגף ולצור מכשול ולא ירעו ולא ישחיתו בבית ישראל".
כך גם כתב בביקורתו על הספר "חוקר ומקובל": "מי יתן והיה טמון במעונות אריות או בהררי נמרים".
הביקורת על כתביו של רמח"ל בקבלה לא פסחה גם על רמח"ל עצמו ואלמנצי כתב כי "בגלל הדבר הזה [עיסוקו בקבלה] גבה לבו ורמו עיניו, עד כי מליו ברור ירמזון היותו משיח א־להי יעקב פודה את נפש עבדיו".
גם משה פריישטאט במבואו לחוקר ומקובל כתב כי "החכמה הנשגבה" [תורת הקבלה] הייתה לרמח"ל למכשול; פריישטאט כורך את העיסוק בקבלה ואת משיחיותו של רמח"ל עם שבתאות ולטענתו גם השבתאות של שבתאי צבי ותלמידיו וגם המשיחיות של רמח"ל נבעו מעיסוק בזוהר ובקבלה.
פריישטאט כותב כי "בימים ההם קם הנביא ומורה שקר שבתי צבי והנדחים אחריו, וידיחו רבים מאחינו בני ישראל ללכת אחרי צבי שבור ולהאמין שהוא גואלנו משיח צדקנו וישימו אל הזוהר פניהם ואל חכמת הקבלה שמו מפלטם, והעת ההיא כהתה גם את כוכבי נגהו של הרב רמח"ל".
בבית מדרשו של הגאון מווילנה
הגאון מווילנה שאב מתורת רמח"ל ואמר עליו "שהוא ידע הנמשל של כתבי האר"י ז"ל", ואף שילם מחיר מופרז על הספר מסילת ישרים.
רבי יצחק מלצן, מחשובי ממשיכי ומנחילי תורת הגאון מווילנה, כותב ב'פתח דבר' שהקדים לספר דרך ה', שכשהשיג הגאון את כתבי רמח"ל לבש בגדי יום־טוב, הוא כותב עוד ששמע שכשראה הגאון את הספר מסילת ישרים אמר כי אילו היה מחבר הספר חי, היה הולך אליו ברגליו.
בקרב תלמידי הגר"א היו שני ענפים, האחד, הליטאי, שנוסד על ידי רבי חיים מוולוז'ין ותלמידיו, וממנו התפתחה תנועת המוסר, שאמנם התבססה על הספר מסילת ישרים, אך הביעה הסתייגות ממגידים.
בענף השני, הארצישראלי, שנוסד על ידי רבי מנחם מנדל משקלוב ופותח על ידי תלמידו רבי יצחק אייזיק חבר, דגלו ב'אקטביזים משיחי', קיבלו גם את כתביו הקבליים של רמח"ל, ציטטו מהם בהרחבה ואף כתבו עליהם פירושים.
פולסר הוא כוכב נייטרונים מסתובב הפולט קרינה אלקטרומגנטית.
כוכב נייטרונים הוא גוף צפוף מאוד שנוצר מכוכב מסיבי בעת סופרנובה.
הפולסר קורן קרינה אלקטרומגנטית לחלל בשתי אלומות צרות בכיווני הקטבים המגנטיים שלו, שיכולים להיות שונים מכיוון ציר סיבובו.
כאשר צופה נמצא קרוב מספיק לחרוט הדמיוני שיוצר ציר הקטבים המגנטיים של הפולסר במרחב, הוא יכול למדוד פולסים של קרינה, שמחזוריותם היא מחזוריות הסיבוב של הכוכב.
פולסים אלו נתנו לפולסר את שמו.
הפולסר הקרוב ביותר למערכת השמש מקוטלג כ-CP0950. מרחקו ממערכת השמש כמאה שנות אור, ומחזור סיבובו 0.2530646 שנייה.
הפולסר הראשון התגלה ב-28 בנובמבר 1967 על ידי ג'וסלין בל ברנל ואנתוני הייוויש מאוניברסיטת קיימברידג', ובתחילה חשבו האסטרונומים שמדובר בשידור של חוצנים אינטֶליגנטיים, בשל המחזוריות המדויקת שלו.
הם אף כינו את המקור "LGM-1" כראשי תיבות של "Little green men" ("אנשים ירוקים קטנים")
מיפוי מערכת השמש על ידי פולסרים בפיוניר 10 ופיוניר 11
בדיסקית פיוניר שנשלחה עם הגשושיות פיוניר 10 ופיוניר 11 נעשה ניסיון לציין את מיקום מערכת השמש בגלקסיית שביל החלב באמצעות ארבעה עשר פולסרים.
אם אכן תגיע הדיסקית לחוצנים מתקדמים טכנולוגית הם יוכלו, על ידי זיהוי הפולסרים, לגלות את מיקום כדור הארץ ואף את המועד שבו שולחה הדיסקית לחלל.
תדר המחזור של ארבעה-עשר הפולסרים, המשורטטים בדיסקית, מובע באמצעות סימנים בינאריים כשהמפתח הוא תדר הגל של המימן, היסוד הנפוץ ביותר בחלל, שהאטום שלו מתואר בדיסקית.
המרחק ביניהם לבין מערכת השמש מתואר באמצעות קווים בעלי אורך יחסי, וכאשר החוצנים יזהו את הפולסרים על-פי מחזוריותם, הם יוכלו לקשר בינם לבין מרחקם ממערכת השמש.
צירוף זה נותן נקודת ציון למיקום כדור הארץ.
בנוסף לכך יוכלו אותם יצורים גם לדעת מתי שוגרה החללית בגלל השינוי הקבוע בפליטה המחזורית של הפולסרים.
רק ברגע נתון מסוים התרחש צירוף של תדירות 14 הפולסרים כמתואר בדיסקית - זהו רגע שיגור החללית.
בשיטה המקובלת לקיטלוג הפוסרים שמו כולל נתונים של עלייה ישרה ונטייה.
על עטיפת האלבום Unknown Pleasures של להקת ג'וי דיוויז'ן מופיע פלט אות של גלי רדיו מפולסר.
הפולק רוק הוא סגנון מוזיקלי המשלב בין מוזיקת רוק למוזיקת פולק.
סגנון זה התפתח לראשונה בארצות הברית ובריטניה בשנות ה-60 של המאה ה-20.
אחד ממאפייניו הייחודיים של הפולק רוק האמריקני הוא פעמוני הצלילים ההרמוניים של הגיטרות, אשר חוברים להרמוניות קוליות צלולות.
חלוציו היו להקת הבירדס (The Byrds) שהתפרסמה בביצועים לשיריו של בוב דילן, מעובדים בהשפעת הפלישה הבריטית למוזיקה האמריקנית.
הבירדס שרטטו את המסגרת אליה נכנסו להקות רבות, כולל דילן עצמו.
בסוף שנות השישים החלו יותר ויותר להקות פולק רוק להדגיש את המוצא האקוסטי של הפולק והותירו מאחור את הארפג'ו המחושמל של הבירדס.
חלק מהיוצרים שילבו בין הפולק לרוק הפסיכדלי שהחל להיווצר באותה תקופה.
אחד משירי הפולק המפורסמים ביותר, שהפך לשיר פולק רוק, הוא שיר העם האמריקאי The House of the Rising Sun, שזכה לביצועים רבים והתפרסם במיוחד בזכות ביצועם של להקת החיות.
אמנים בולטים שיצרו פולק רוק אמריקאי:
בשלהי שנות השישים התפתח בבריטניה סגנון המשלב בין הפולק הבריטי העתיק לבין הרוק וכך נוצר הפולק רוק הבריטי.
סגנון זה התאפיין בעיבודים עשירים בכלים אקוסטיים, שלרוב אינם אופייניים לרוק, בניגוד לגישה הישירה יותר של האמריקאים.
חלוצי הסגנון הבריטי היו הלהקות פנטנגל, סטילאי ספאן, פירפורט קונבנשן והסטרובס.
נהוג היה שאת עיקר השירה תבצע זמרת, מהמפורסמות שביניהן הייתה סנדי דני.
בהמשך השפיע סגנון זה על אמני רוק מתקדם בריטיים רבים.
בשלושת העשורים שלאחר מכן הפכו הן הפולק רוק האקוסטי והן החשמלי לחלק אינטגרלי מהרוק'נ'רול, אם כי הסגנון כשלעצמו ירד למחתרת.
אמנים בולטים שיצרו פולק רוק בריטי:
באירוויזיון 2010 שלחו סלובניה את השיר "Narodnozabavni rock" שפירושו "רוק עממי", או "פולק רוק".
שיר המהלל את מוזיקת הפולק ואת מוזיקת הרוק, ואת מוזיקת הפולק רוק.
אמנים בולטים שיצרו פולק רוק ישראלי:
פולסא דנורא (במקור: פולסי דנורא.
בתרגום לעברית "מכת האש") הוא טקס קללה מאגי שנוצר על ידי העדה החרדית באמצע המאה העשרים.
בטקס, פונים כמניין משתתפים למלאכי חבלה שהמקולל ימות במהרה.
הטקס, שחלקים ממנו נלקחו מהחרם, מורכב מקריאת טקסט המשולב בקללות, תקיעה בשופרות וכיבוי נרות שעווה.
מקור הביטוי הוא בספרות חז"ל, שם "פולסא דנורא" מוזכר כעונש שמימי שמוענשים בו מלאכים, או אנשים לאחר מותם.
מקור השם לקוח מדברי התלמוד, שם תוך ויכוח הלכתי, נאמר: "אמר ליה: אי הוה לוי הכא הוה מפיק לאפך פולסי דנורא".
לפי פרשנים שונים, הביטוי פולסא דנורא שימש כמטבע לשון לנידוי וחרם.
ישנם כמה פירושים למילה פולסא: רש"י במסכת יומא () מפרש שמדובר במקל, ולעומת זאת בפירושו למסכת בבא מציעא () הוא כותב שמדובר בניצוץ, שהוא עגול כמטבע.
על פי המילון התלמודי של ברוך קרוא, המילה הארמית פּוּלְסָא היא מכה בדומה לפולס (pulsus, בלטינית) שמשמעותו פעימה, מתקף – ועל פי זה פּוּלְסָא (או פּוּלְסֵי) דְנוּרָא היא מכת אש.
בספרות חז"ל, "פולסי דנורא" מוזכרים כעונש שמימי שמוענשים בו מלאכים, או אנשים לאחר מותם:
אדם שחטא בעולם הזה מספר לר' עקיבא על כך שמלאכים חובטים בו במקל אש.
(מסכת כלה רבתי פרק ב הלכה ט)
גבריאל, על שלא עשה את שליחותו כראוי בחורבן ירושלים ()
מטטרון, שר הפנים שישב לפני הקב"ה והטעה את אלישע בן אבויה לחשוב שיש שתי רשויות בשמים ()
אליהו שגילה לבני אדם סוד שמימי, שאסור היה לו לגלותו ()
רבא אומר לרב הונא מדסקרתא שלו לוי היה חי היה פוגע בו ().
על פי פרקי דרבי אליעזר (פרק ד'), הקב"ה מתואר כמי שמחזיק בידו מקל של אש, "מימינו חיים ומשמאלו מות ושבט של אש ופרוכת לפניו פרושה ועיניו משוטטות בכל הארץ...".
במספר מקומות בספר הזוהר, פולסא דנורא מתואר כעונש לחוטאים:
"ומקדשי תיראו - בהאי יראה שריא פולסא דנורא לאלקאה לון לחייביא דלא נטרין פקודי אורייתא" (בתרגום: ומקדשי תיראו - בזו היראה הותר מקל אש להלקות להם לחוטאים שלא שומרים מצוות התורה) ().
באף אחד ממקורות אלה, אין ה"פולסא דנורא" טקס קבלי אנושי כלשהו.
בתקשורת הישראלית התפרסמו ידיעות על טקסים שבוצעו או על איומים בקיום הטקס.
בשנת 1959 ערכו הדיינים החרדים הרב פנחס אפשטיין, הרב דוד יונגרייז והרב ישראל יצחק רייזמן טקס פולסא דנורא נגד ראש עיריית ירושלים, גרשון אגרון – בשל התנגדותם לפתיחת בריכת ירושלים.
הוא נפטר כשבועיים לאחר מכן וחרדים רבים ראו בכך תוצאה ישירה של הטקס, אף על פי שסבל ממחלה קשה.
בשנת 1981, ערכה העדה החרדית בירושלים טקס כלפי "ראשי המדינה" בשל התנגדותם לחפירות עיר דוד.
פולסא דנורא הוטלה על ידי העדה החרדית כנגד אייל רגוניס, האדריכל של מיזם גבעת אנדרומדה ביפו, בשל טענתם כי הוא בונה את המיזם על קברות של יהודים.
רגוניס, קצין לשעבר בסיירת מטכ"ל, נפטר בסמוך בגיל 37 מהתקף לב.
ב-2 באוקטובר 1995 נערך טקס "פולסא דנורא" מול ביתו של ראש הממשלה יצחק רבין בירושלים.
רבין נרצח כחודש לאחר מכן, ב-4 בנובמבר.
בשנת 2000, יו"ר רשות העתיקות האלוף במילואים אמיר דרורי סיפר לאחר פרישתו מתפקיד מנהל רשות העתיקות, כי קיבל איומים על שני טקסי פולסא דנורא במהלך 12 שנותיו כמנהל הרשות.
ב-21 ביולי 2005 נערך טקס "פולסא דנורא", בבית הקברות בראש פינה, נגד ראש הממשלה אריאל שרון, על ידי פעילי ימין רדיקלי בשל תוכנית ההתנתקות.
חברי כנסת ורבנים גינו את עריכת הטקס.
ב-26 ביוני 2006 נערך טקס "פולסא דנורא" נגד ראש הממשלה אהוד אולמרט בהר הרצל על ידי פעילי ימין רדיקלי.
ב-11 באפריל 2013 נפתלי בנט קיבל מכתב מאיים בו נאמר שהוציאו עליו פולסא דנורא.
גם ביוני 2021 פורסמו איומי פולסא דנורא נגדו.
בשל עיקרון חופש הפולחן בישראל, אין החוק אוסר במפורש על אף תפילה, לרבות הפולסא דנורא.
פולנית (בפולנית: ) היא שפה סלאבית מערבית במשפחת השפות ההודו־אירופיות הקרובה יחסית לצ'כית, סלובקית וסורבית.
מדוברת בפי 38 מיליון איש בפולין המהווים 98% מהאוכלוסייה.
נכון ל-2016 מעל ל-43 מיליון בני אדם דוברים פולנית ברחבי העולם.
בפולנית, כברוב השפות הסלאביות, קיימות שבע יחסות שמות עצם.
שמות העצם הפולניים מתמיינים לפי שלושה מגדרים: זכר, נקבה וסתמי.
זוהי השפה הסלאבית היחידה ששימרה את תנועותיה המאונפפות.
הטעם בפולנית יהיה לרוב מלעיל, כלומר נופל על ההברה הלפני-האחרונה במילה.
אוצר המילים הפולני עשיר במילים שאולות שמקורן בגרמנית, בלטינית ואיטלקית (שנשאלו בתקופת הרנסאנס) בצרפתית (שנשאלו במאות ה-17 וה-18), באנגלית עכשווית ועוד.
בלקסיקון הפולני מילים רבות המשותפות לה ולסלובקית, צ'כית, אוקראינית ובלארוסית.
התיעודים המוקדמים ביותר בכתב לפולנית, מקורם במאה ה-12.
+פונמות בפולנית וילוני (מכתשי־)חכי כפוף מכתשי/שיני שפתי(־שיני) אפיɲnm סותםgʲkʲdtbp מחוכךʥʨɖʐʈʂʣʦ חוכך xʲʑɕʐʂzsvf מקורב(צדי)wjl רוטטr * תוספת פונמה בהתאמה
לעיצורים הפונמיים בפולנית מספר רב של אלופונים מותנים, שאת חלקם נביא כאן:
בפולנית, כביתר השפות הסלאביות האחרות, קיימת תופעת ה"ריכוך" – חנכוך הצליל.
בפולנית התבצעה תופעה של "ריכוך כפול", כמו בשפות מערב-סלאביות אחרות.
זהו הריכוך של "r" -> "rz", "d" -> "dz", "k" -> "c" במקומות אשר לא מתבצעים בשפות המזרח-סלאביות, לדוגמה, ביחסת המיקום:
הכפילויות באופן הכתיבה מבדילות בין תצורות שונות של נטייה:
'ż' 'rz' מייצגים אותו צליל, אך הראשון הופך ל 'g' בהטיות בעוד השני ל-'r'.
שתי המילים może / morze נהגות זהה:
może (הוא יכול) -> mogę (אני יכול)
'h' 'ch' – הראשון משתנה ל'g' בנטיות, מקורו בדרך כלל משפות אחרות, בעיקר צ'כית, גרמנית ואנגלית.
'ó' 'u', הראשון הופך ל'o' בהטיה, מקורו בתנועת 'o' ארוכה בפרוטו-סלאבית
פולנצו (באיטלקית: Pollenzo) הוא כפר באיטליה, סמוך לברה (איטליה), בנפת קונאו שבמחוז פיימונטה.
יש אפשרות, כי מקור השם נובע מהמילה מילה פולן (Pollen באנגלית, Polline באיטלקית) שפירושם אבקה של פרחים וצמחים.
פולנצו נמצאת בצפון איטליה, במחוז פיימונטה שבירתה טורינו, בנפת קונאו.
גובהה הממוצע מעל פני הים הוא 216 מטרים.
המרחק מפולנצו לטורינו הו כ-45.7 ק"מ, המרחק עד לעיר הנפה קונאו מסתכם בכ-56 ק"מ.
מקומות היישוב המשמעותיים הקרובים הם סנטה ויטוריו ד'אלבה, ברה (איטליה) ואלבה (פיימונטה).
הים הליגורי מצוי מדרום למקום, במרחק של כ-70 ק"מ בקו אווירי.
נהר הטנרו זורם ליד פולנצו.
החורפים בפולנצו קרים ומעוננים חלקית.
עונות הקיץ חמות, והשמיים בהירים לרוב.
החודשים החמים ביותר בשעות היום הם יולי ואוגוסט, עם ממוצע של 28 מעלות צלזיוס.
הלילות הכי חמים בחודש יולי, והממוצע בחודש זה עומד על 19 מעלות.
הגשם הרב ביותר יורד בנובמבר, 72.5 מ"מ, והחודש היבש בשנה הוא יולי, 26.5 מ"מ.
ממוצע הגשם הרב שנתי הוא 566.6 מ"מ.
ממוצע ימי השלג בשנה מסתכם ב-0.2, ויש ימים מעורבים בודדים בלבד של שלג וגשם גם יחד.
בתקופת רומא העתיקה שכנה במקום העיר הרומית פולנטייה, שלפי פליניוס הזקן הוקמה במאה השנייה לפנה"ס.
בשנת 402 נערך ליד העיר קרב פולנצו, קרב חשוב שבו התנגשו הויזיגותים בפיקוד אלאריק עם כוחות הגנרל הרומי סטיליקו.
בקרב הכריע סטיליקו את כוחות אלאריק וכפה עליו לסגת בחזרה לאיליריה.
במאה ה-12 ובמאה ה-13 היה המקום בשליטת משפחת ויסקונטי.
במאה ה-14 המרקיזים של משפחת רומנאנו (Romagnano) הפכו את המבצר שהיה קיים, לטירת מגוריהם.
המלך קרלו אלברטו הרס חלק מהעיירה במחצית הראשונה של המאה ה-19 ובנה מחדש במתכונת ימי ביניימית.
ב-1861 המקום אוחד עם כל יתר חלקי איטליה, תחת מלכותו של ויטוריו אמנואלה השני.
עד שנות ה-90 של המאה ה-20 הטירה הייתה למעשה במצב של חורבות.
המתחם שופץ הודות לארגון המזון האיטי (Slow Food), וב-2004 הקים בו גם את האוניברסיטה למדעי הגסטרונומיה.
נקודות העניין העיקריות בפולנצו מצויות בתחומי הטירה המלכותית.
היא מקדמת מחקר על סוגי מזון, הגנה על צומח ושימור סוגי צמחים, ופועל בשיתוף פעולה עם ארגון המזון האיטי.
בנק היין- בנק היין שומר במרתפיו כמאה אלף בקבוקי יין מ-300 יקבים, כחלק מיישום מדיניות של שימור סוגי יינות.
מתקיימות גם טעימות יין בתשלום.
מידיי יום מוגשים לטעימה ברוטציה 32 סוגי יין, מבין 250 יקבים המשתתפים ברוטציה.
בניית הכנסייה בסגנון ניאו גותי החלה ב-1842 בפקודת המלך קרלו אלברטו.
כמו שאר המתחם, היא בצבעי חום-אדמדם, ומעוטרת בצריחים מחודדים ובפסלים רבים.
לקרבת פולנצו מגיעים הכבישים האזוריים SP7, SP153 ו-SS231. אין תחבורת רכבת ישירה למקום.
אוטובוס: אוטובוס מספר 27 יוצא מאסטי כל שלוש שעות.
זמן הנסיעה מסתכם בכ-40 דקות.
תעופה: נמל התעופה טורינו-קזלה נמצא במרחק של כ-88 ק"מ מפולנצו.
פולק מטאל (פולק = עם בגרמנית, Folk Metal) הוא תת-ז'אנר של הבי מטאל, המשלב אלמנטים של מוזיקת פולק של תרבויות שונות.
הסגנון מאופיין בשימוש נרחב בכלים עממיים ובמידה פחותה אף בסגנונות שירה מסורתיים.
ישנם סוגים רבים של פולק מטאל, בגלל המגוון הרב של מסורות ואגדות עם ברחבי העולם.
טקסטים פופולריים בשירי פולק מטאל כוללים פגניות, טבע, פנטזיה, מיתולוגיה והיסטוריה.
להקות הפולק מטאל המוקדמות ביותר היו סקיקלאד (Skyclad) מאנגליה וקרואצ'ן (Cruachan) מאירלנד.
אלבום הבכורה של סקיקלאד, The Wayward Sons of Mother Earth, יצא ב-1991 ונחשב לאלבום ת'ראש מטאל עם כמה השפעות פולק, בניגוד לעבודה המוקדמת של קרואצ'ן שאימצה את אלמנט הפולק כחלק מכונן מהסאונד שלהם.
רק ב-1994 וב-1995 החלו לצוץ תורמים מוקדמים אחרים בז'אנר מאזורים שונים באירופה ומחוצה לה.
קיים שימוש במגוון גדול של כלי נגינה עממיים בז'אנר, כאשר להקות רבות כוללות שישה חברים או יותר בהרכבים הרגילים שלהן.
הוא כולל לפעמים נגינה רכה המושפעת מפולק רוק.
ידוע גם שמספר להקות פולק מטאל מסתמכות על קלידים כדי לדמות צליל של כלי נגינה עממיים.
השנה בה הופיע לראשונה הפולק מטאל היא 1990, אז הוקמה הלהקה האנגלית סקיקלאד (Skyclad), שבתחילה הייתה להקת ת'ראש מטאל עם נגיעות מזעריות של מוזיקת פולק.
בשנת 1991 הלהקה צירפה לשורותיה כנר ומאז הלהקה מקליטה אלבומים עם דגש גדול על רית'מטיקה פולקלוריסטית ומלודיות שנוצרות בזכות שילוב של קלידים יחד עם הפידל (Fiddle), כלי מיתר דמוי כינור.
סקיקלאד ציינה שכמה מהלהקות שהשפיעו על הסגנון שלה היו להקת הרוק המתקדם ג'טרו טול ואף להקת הרוק הכבד המפורסמת לד זפלין.
קרואצ'ן (Cruachan) מאירלנד נחשבת גם היא לחלוצה בז'אנר, יחד עם סקיקלאד.
הלהקה הוקמה בשנת 1992 בדבלין, אירלנד.
מלכתחילה כוונתם הייתה לערבב את מוזיקת הפולק האירית של ארץ הולדתם עם הצד הקיצוני יותר של מוזיקת המטאל.
בספר האיטלקי "FOLK METAL, Dalle Origini Al Ragnarok", היסטוריה מקיפה של הז'אנר, הסופר פבריציאו ג'יאוסו מציין את קרואצ'ן כלהקת הפולק מטאל האמיתית הראשונה.
הוא מודה שלסקיקלאד היו כמה חלקים עממיים בחלק מהשירים לפני קרואצ'ן, אולם הוא ממשיך ואומר שקרואצ'ן השתמשו במוזיקת פולק באותה מידה שהם השתמשו במוזיקת מטאל.
שנת 1990 הייתה גם השנה בה יצא אלבומה המשפיע של באת'ורי, "Hammerheart", שבעצם הביא לעולם המטאל את העיסוק בקונספטים הוויקינגים והנורדיים יחד עם המוזיקה האטמוספירית שבאה לתאר את אותם נושאים.
באת'ורי במקור הייתה להקת בלאק מטאל.
כבר עם יציאתו של האלבום "Blood Fire Death" ניתן היה להבחין בפנייה שעושה בת'ורי מהבלאק מטאל לכיוון האפי והאטמוספירי במוזיקה שלה, וההיסטורי והפולקלורי בליריקה; אך האלבום שסימן את המעבר הסופי הוא Hammerheart.
בשנת 1991 קמה בישראל להקת אורפנד לנד (Orphaned Land), המשלבת מטאל עם מוזיקה מזרח-תיכונית.
להקה זו, ביחד עם להקות נוספות, סימנה את תחילתו של תת-הז'אנר המכונה "אוריינטל מטאל" - "מטאל מזרחי".
התקדמות הז'אנר הואצה מאמצע שנות התשעים כשהוקמו מספר רב של להקות פולק מטאל וכן להקות ויקינג מטאל שהביאו עימן חידושים עממיים, ותוספות ייחודיות שמשלבות בין הגוון הוויקינגי של המטאל לבין הגוון הפולקלורי.
אחת מאותן להקות פולק שראויה לציון היא להקת הפולק/בלק הפינית Finntroll שהוקמה ב-1997. פינטרול משלבת בין השימוש בכלים העממיים ובמלודיות העממיות שאפיינו את קרואצ'ן וסקיקלאד לבין התחושה האטמוספירית והאפלה שהביאו בת'ורי ואינסלייבד בעזרת שימוש בסינטיסייזר ובקלידים.
עד שלהי שנות ה-90 כל להקות הפולק מטאל המפורסמות היו להקות אירופאיות, אך המפורסמת מבין להקות הפולק מטאל הכלל-עולמית כיום היא טואטה דה דאנן מברזיל.
למרות מוצאה הדרום-אמריקאי, המוזיקה והנושאים הליריים עוסקים ומושפעים מהמיתולוגיה האירית, ושמה בא ממיתולוגיה זו, דבר המעיד על ההשפעה שהייתה לפולק מטאל האירופאי, שהתרחב והגיע אל מעבר לים.
במקביל, החל באירופה שימוש בכלי נגינה אקוסטיים פולקלוריסטים יחד עם מטאל, על מנת להעצים את התחושה העממית.
להקות שעושות שימוש נרחב בכלים אקוסטיים הן להקת הבלאק האוונגרדית Ulver, וכן להקות הדום מטאל אגאלוך ואמפיריום שהביאו עימן את האלמנטים העממיים לדום מטאל.
על מנת להעצים את גודל החוויה הפולקלורית הטמונה במוזיקה הפולקלורית-מטאלית, להקות פולק מטאל אימצו את השיטה של הופעה עם כלים עממים מסורתיים על הבמה במקום להשתמש בסינטיסייזר שידמה את צלילם של אותם הכלים.
מה שקרואצ'ן וסקיקלאד החלו מספר שנים קודם לכן, הפך למסורת בקרב להקות פולק רבות שצירפו לשורותיהם מספר נגנים ממוקצעים שמנגנים על כלים עממיים.
אחת מלהקות המטאל הבולטות ביותר שמשלבות כלים עממיים רבים במוזיקה שלה, ושיש לה כמה חברי להקה קבועים שמנגנים על כלים עממיים היא קורפיקלאני ("שבט היער" בפינית).
נוסף לנגנים המנגנים בכלי המטאל ה"שגרתיים" (בס, תופים וגיטרה חשמלית), לקורפיקלני יש גם נגן אקורדיון וכנר שלוקחים חלק פעיל ומשפיע במוזיקה הייחודית של הלהקה.
להקות נוספות שמשלבות כלים עממיים הן Eluveitie השווייצרית ואין אקסטרמו הגרמנית.
בין חברי להקת אלובייטי ניתן למצוא נגני כלי מיתר עממיים, חמת חלילים, חלילנים וכנרים, ואילו אין אקסטרמו עושה שימוש בחמת חלילים, נבל וכלים עממיים נוספים.
תתי-הז'אנרים מחולקים לפי האפיונים המוזיקליים שלהם, והעיסוק הלירי שלהם, ובעיקר לפי אזור המוצא - כל להקת מביאה את סיפוריה ואת המרכיבים העממים מהאזור או מהמדינה ממנה היא הגיעה.
חלק מלהקות המטאל, נחשבות ללהקות פולק מטאל בגלל הליריקה שלהם בלבד, אף על פי שהן מנגנות ז'אנרים מגוונים.
אחד הז'אנרים הפופולריים בתוך מכלול תתי-הז'אנרים של הפולק מטאל הוא הוויקינג מטאל (Viking Metal).
להקות ויקינג מטאל מרבות לעסוק בליריקה שלהן בסאגות של המלכים הנורווגים, בהיסטוריה הוויקינגית ובמיתולוגיה הנורדית.
רוב להקות הוויקינג מטאל הפיניות עוסקות גם במיתולוגיה הפינית, שהיא אמונה פאגאנית נפרדת מהמיתולוגיה הנורדית-ויקינגית המוכרת יותר.
להקת הוויקינג מטאל הראשונה היא באת'ורי שהחלה את התהוותו של הז'אנר בסוף שנות ה-80 של המאה ה-20 עם צאתו של האלבום "Blood Fire Death", אלבום שהתאפיין באווירה אפית ואטמוספירית ובקונספט שעוסק בהיסטוריה ובפולקלור הוויקינגי (בשירים בודדים) יחד עם האגרסיביות והפשטנות של הבלאק מטאל.
האלבום הבא של בת'ורי, Hammerheart, שיצא ב-1990 הוא זה שסימל את הקמתו של ז'אנר הוויקינג מטאל.
אף על פי שרוב להקות הוויקינג מטאל מבססות את המוזיקה שלהן על הבלאק מטאל או על הפולק מטאל, להקות ויקינג מטאל מכסות קשת רחבה של ז'אנרים במטאל ומושפעות ממגוון רחב של ז'אנרים, למשל: מטאל סימפוני, דת' מטאל ות'ראש מטאל.
להקות קלטיק מטאל (Celtic Metal) בדרך כלל מגיעות מאירלנד ומבריטניה, שם מבחינה היסטוריה הייתה השפעה קלטית וגאלית.
מאותם אזורים מגיעות גם רבות מהלהקות שמשלבות מוזיקת פולק אירית מסורתית (קלטית) יחד עם האגרסיביות של המטאל.
ישנה גם פעילות קטנה של להקות קלטיק מטאל מאזור ברטאן בצרפת (גם שם יש היסטוריה גאלית וקלטית), וכן ישנה להקת קלטיק מטאל מברזיל, "Tuatha de Danann".
הליריקה בז'אנר זה מבוססת על ההיסטוריה הקלטית וגם על המיתולוגיה האירית ומעשיות איריות.
האוריינטל מטאל (Oriental Metal) הוא תת-ז'אנר המתאפיין בשילוב של אלמנטים אתניים מזרח-תיכוניים יחד עם מטאל.
המונח אוריינטל מטאל בא במקור מישראל, והלהקה החלוצה בסגנון היא Orphaned Land.
המוזיקה של Orphaned Land משלבת מלודיות מזרחיות, ושיריה נוטים לעסוק בדת, לעיתים בשילוב פסוקים מהתנ"ך ומהקוראן, ובמסר של אחדות ושלום.
מלבד שלושת תתי-הז'אנר שהוזכרו למעלה, ישנן עוד להקות שמביאות עימן את האלמנטים והמאפיינים המוזיקליים העממיים מהאזור שממנו הן באות.
כך למשל ניתן למצוא את להקת הפולק מטאל הלטבית Skyforger את להקת הפולק מטאל הרוסית Butterfly Temple, את להקות הפולק מטאל הסקוטית איילסטורם ואת להקת הפולק מטאל המרכז אמריקאיות Guahaihoque ו-Tezkatlipoka, המשלבות גוונים מוזיקליים שונים מתרבותן.
פֿוּלְק החמישי מאַנז'וּ , ידוע גם כפולק הצעיר, היה רוזן אנז'ו משנת 1109 ועד 1129, ומלך ממלכת ירושלים משנת 1131 ועד למותו.
תאריך הלידה המדויק של פולק אינו ידוע, אך משערים כי נולד בין השנים 1089–1092. הוא היה בנו של פולק הרביעי, רוזן אנז'ו, וברטה ממונפור, שנטשה את בעלה בשנת 1092 עבור פיליפ הראשון, מלך צרפת.
עם מות אביו בשנת 1109, ירש פולק הצעיר את הרוזנות, שהייתה ישות פוליטית עצמאית שהתקיימה בעמק הלואר הצרפתי.
עם תחילת שלטונו ברוזנות איחד את כוחותיו עם אלו של לואי השישי, מלך צרפת, כנגד פלישתו של הנרי הראשון, מלך אנגליה לנורמנדיה, אולם כעבור שנים אחדות עבר לתמוך במלך האנגלי, לאחר שהאחרון ארגן את נישואי בנו ויליאם לבתו של פולק, כדי להפכו מאויב לבן ברית.
שנים ספורות לאחר מכן נישאה גם בתו של המלך, מתילדה, לבנו של פולק, ז'ופרואה.
בנם הבכור היה לימים הנרי השני, מלך אנגליה.
בשנת 1120 יצא פולק לארץ הקודש על מנת לסייע למאבק הנוצרי במוסלמים, שם התיידד עם מנהיגי מסדר אבירי היכל שלמה ולאחר שובו לצרפת המשיך לתמוך בהם מבחינה כלכלית.
בשנת 1127, בעודו באנז'ו, קיבל פולק איגרת ובה הזמנתו של בלדווין השני, מלך ירושלים.
בלדווין, אביהן של ארבע בנות ואף לא בן זכר אחד, סימן מבעוד מועד את בתו הבכורה מליסנדה כיורשת לאחר מותו, אך שאף לחזק את מעמדה באמצעות השאתה לאציל רב עוצמה.
פולק, שהיה צלבן רב ממון, מנוסה מאוד בניהול קרבות וכן אלמן טרי, התאים ביותר להיות הבעל המיועד.
פולק מצידו, בשומעו את הצעתו של בלדווין, טען כי ברצונו להיות יותר מאשר "בן לוויה" למלכה, וביקש לקבל את התואר "מלך ירושלים".
בלדווין, בחושבו על הונו העצום של פולק, וכן על מעלליו הנועזים בקרבות, הסכים לדרישה זו בלב שלם.
לאחר שסוכמו פרטי העסקה, פרש פולק מתפקידו כרוזן, העבירו לבנו ז'ופרואה ויצא לירושלים, שם נשא את מליסנדה ב-2 ביוני 1129. המלך בלדווין מצידו, חיזק לבסוף את מעמדה של בתו בממלכה כאשר הכריז עליה כאפוטרופוסית היחידה של בנה, בלדווין השלישי, שפולק היה אביו.
פולק ומליסנדה ירשו יחדיו את כיסאו של בלדווין עם מותו בשנת 1131. מיד עם עלייתו לשלטון לקח לעצמו פולק את עיקר תפקיד המלוכה, כשהוא מנשל באופן מסוים את אשתו מתפקידים אלו.
הוא ביכר את אנשי שלומו מאנז'ו על פני האצילים המקומיים, וכשהעניק להם משרות בחצרו עורר עליו את זעמם של הצלבנים המקוריים.
שאר המדינות הצלבניות שמצפון לממלכת ירושלים חששו פן ינסה פולק להחיל עליהם את שלטונה של ממלכתו, כפי שעשה קודמו בתפקיד, אולם פולק היה חלש בהרבה ביחס לבלדווין וכוונה זו נבלמה על ידי המדינות שעשו יד אחת כנגדה, עוד בטרם יצאה אל הפועל.
אחותה של מליסנדה, אליס מאנטיוכיה, שהוגלתה מהנסיכות בידי אביה, שבה לשלוט באנטיוכיה לאחר מותו של בלדווין.
בשנת 1132 איחדה את כוחותיה עם פון, רוזן טריפולי ועם ז'וסלין השני, רוזן אדסה, ומנעה את מסעו של פולק, שהיה באופן רשמי העוצר של נסיכות אנטיוכיה, אל המדינות.
צבאותיהם של פולק ופון ניהלו סדרת קרבות קצרה, ובסופה נחתם חוזה שלום בין המדינות ואליס הוגלתה בשנית.
מלבד ההתנגדות הנוצרית שהתעוררה נגדו בקרב המדינות השכנות, נאלץ פולק להתמודד עם מאבקי כוח פנימיים בתוך ממלכתו.
האצילים המקומיים, בניהם של מנהיגי מסע הצלב הראשון התמרמרו על המלך החדש שלא הגיע מקרבם ונישל אותם מעמדותיהם הבכירות בממלכה.
מנהיג האצילים הממורמרים היה הוגו דה פויסה, רוזן יפו ואחיינה של המלכה מלסינדה, שהיה נאמן ביותר למלכה וסלד מהחלשת כוחה בידי בעלה.
פולק, שזיהה את הפוטנציאל ההרסני הגלום בקרבתו של הוגו לירושלים, החליט לסלקו מהממלכה, ובשנת 1134 האשים אותו בניאוף עם המלכה.
הוא הצליח להביס את הצבא ששלח המלך כדי לעצרו, אך הבין כי לא יוכל להמשיך ולהחזיק מעמד מול המלך החזק.
לאור בקשתה של מליסנדה, התערב הפטריארך של ירושלים בסכסוך הממלכתי ושכנע את הוגו לקבל עליו את גזר הדין המתחשב שגזר עליו המלך - גלות מהממלכה למשך שלוש שנים.
זמן קצר לאחר ההכרזה על שביתת הנשק נעשה ניסיון להתנקש בחייו של הוגו, ופולק ותומכיו הואשמו שלא בפניהם במעשה, על אף היעדר הוכחות שאכן כך היה הדבר.
האנדרלמוסיה שהתעוררה בחצר המלכות סיפקה תירוץ לתומכי המלכה להשתלט על השלטון, ולבצע הפיכה כנגד המלך השנוא.
בשנת 1136 קיבלה מליסנדה לידיה את כל זכויות השלטון בממלכה, ופולק בעלה נושל כמעט מכל סמכויותיו, למעט אלו הביטחוניות.
זמן קצר לאחר השבת הכוח לידי המלכה נולד בנם השני של הזוג המלכותי אמלריך.
בעת תקופת שלטונו של פולק עלה בזירת המזרח התיכון אויב חדש - אימאוד א-דין זנגי, שליטה המוסלמי של העיר מוסול, החל צובר כוח בסדרת כיבושים, תוך שהוא מתקרב אל גבולה הצפוני של ממלכת ירושלים.
ההתנגשות הראשונה בין צבאות הנוצרים לצבאו של זנגי אירעה בשנת 1137 כאשר הטיל זנגי מצור על מבצר קרין הצלבני.
פולק וצבאו נחפזו לעזרת הנצורים אך ספגו מפלה קשה: פולק נכנע אך הורשה לשוב לירושלים.
זמן קצר לאחר מכן פנו אל פולק שליטי דמשק, אשר חששו גם הם מכיבושיו של זנגי.
הדמשקאים איחדו כוחות עם הצלבנים מול איומיו של זנגי והצליחו למנוע את כיבוש העיר ואת החדירה המוסלמית אל צפון ממלכת ירושלים.
בתמורה לעזרה שהגיש לשליטי דמשק קיבל פולק לידיו את השליטה בעיר בניאס, עיר מבוצרת שהבטיחה את השקט בגזרה הצפונית.
מלבד ההגנה מפני זנגי חיזק פולק את הגבול הצפוני על ידי עידוד בניית מבצרים וחוות מבוצרות בנקודות שולטות לאורך גבולות הממלכה.
אחת הדוגמאות למבצר צלבני ידוע שנבנה במסגרת מגמה זו הוא המבצר הצלבני "בלוואר" בכוכב הירדן.
גם גבולה הדרומי של הממלכה חוזק בידי פולק.
משרתו ועושה דברו פאגאנוס בנה את מצודת כרכ ("קיר מואב") לדרומה של העיר עמאן (בתחומי ירדן של ימינו).
מבצר כרכ היה הראשון בסדרת מבצרים שאת הקמתם יזם פולק ושמוקמו לאורך "דרך עולי הרגל", שקישרה בין סוריה למצרים והובילה הלאה למכה.
מערך מבצרים זה נועד להרתיע את המצרים מלקטוע את הרצף הטריטוריאלי של ממלכת ירושלים ומלסכן את שליטתה בחופי הים האדום, וכן למנוע קשר בין מצרים לסוריה, שיכול היה לשרת את האינטרסים המוסלמיים.
בין המבצרים שנבנו ניתן למנות את מבצר מונראל (שובכ), טפילה ואילת ("אי האלמוגים").
נוכחות מוסלמית נוספת שהטרידה את מנוחתה של ממלכת ירושלים בתקופתו של פולק הייתה העיר המצרית אשקלון.
לצורך מניעת התקפה מצרית מאזור זה נבנו המבצרים אִיבֵּלִין (יבנה), בלאנשגארד (תל צפית) ובית גוברין.
לאחר כיבושה של אשקלון בידי הצלבנים בשנת 1153 ירדה חשיבותם של מבצרים אלו.
בשנים 1137 ו-1142 ערך יוחנן השני קומננוס, קיסר האימפריה הביזנטית, ביקורים בתחומי סוריה, במגמה להביא להחלת השלטון הביזנטי על המדינות הצלבניות.
פולק התעלם מביקורים אלו, ואף דחה את בקשתו של הקיסר לפוגשו בירושלים.
בשנת 1143 יצא הזוג המלכותי מירושלים לחופשת סתיו בעכו.
על אף המשבר שפקד את נישואיהם בתחילת דרכם, הביעה מליסנדה אבל גם בחדרי חדרים וגם בפרהסיה.
ההיסטוריון הנוצרי ויליאם מצור מתאר את פולק כ"אדמוני כדוד...
נאמן ומעודן, נוח לבריות וחביב...
לוחם מנוסה בעל סבלנות וחוכמת קרב".
חסרונו המרכזי של פולק לדידו של ויליאם היה "חוסר יכולתו לזכור את שמותיהן ופניהן של הבריות".
ויליאם מצור מתאר את פולק כחייל מוכשר, אך מטעים שלא עשה כל שביכולתו להגן על המדינות הצלבניות במשך שנות מלכותו.
ההיסטוריון המוסלמי איבן אל קלאניסי (אשר כינה את המלך "אל קונד אנג'ור", שיבוש ערבי של תוארו הראשון רוזן אנז'ו Comte d'Anjou) אמר עליו כי "הוא לא נשמע בעת שאמר דברו כמו גם כשניהל את ענייני ממלכתו".
לאחר מות פולק המשיך זנגי את מסע כיבושיו באזור צפון הלבנט, והחריב בשנת 1144 את רוזנות אדסה, דבר שהביא מספר שנים מאוחר יותר לתחילתו של מסע הצלב השני כנגד המוסלמים.
בפיזיקה, פולס (מאנגלית: pulse, בעברית: דֹּפֶק, ברבים דְּפָקִים, לעיתים נקרא פעימה) הוא גל שאינו מחזורי, אלא הפרעה בודדת (בעיקר קצרה) שנעה במרחב.
פולסים מקיימים את כל התופעות הפיזיקליות של גלים, וקיימים להם שימושים טכנולוגיים רבים, אם בשידור אנרגיה חזקה ומרוכזת לזמן קצר כמו בלייזר פולסים או מכ"ם פעימות, ואם בעיבוד אותות ובתקשורת ספרתית לצורך תשדורות בקצב גבוה וברוחב סרט (תחום תדירויות) גדול.
פולסים מופיעים גם בטבע, למשל ברקים וכוכבי פולסר.
בגל מחזורי זוהי פונקציה מחזורית, והיא חוזרת על עצמה בנקודות קבועות במרחב בכל זמן מחזור, או בכל אורך גל בזמן קבוע.
פולס הוא פונקציה שאינה מחזורית הנעה במרחב, והיא מתארת הפרעה בודדת שנעה בתווך (או בריק, במקרה של גל אלקטרומגנטי).
ניתן לתאר פולס כאוסף של גלים סינוסיים בעזרת התמרת פורייה, הנקרא חבילת גלים.
פולסים קצרים מתוארים על ידי ספקטרום תדרים רחב ופולסים ארוכים מתוארים על ידי ספקטרום תדרים צר.
כאשר פולס נע בתווך ומגיע לקצהו, הוא מוחזר.
אם קצה התווך חופשי, הפולס יחזור באותה הצורה.
לדוגמה, פולס בחבל שקצהו חופשי לנוע יחזור ממנו באותה הצורה.
אם קצה התווך קשור, הפולס מוחזר מהופך.
לדוגמה, פולס עם העתק כלפי מעלה בחבל שקצהו מוחזק במקומו מוחזר עם העתק כלפי מטה.
במעבר מתווך צפוף לתווך דליל יותר ההחזרה תהיה כמו זו מקצה חופשי, ובמעבר מתווך דליל לתווך צפוף יותר ההחזרה תהיה כמו זו מקצה קשור.
בעיבוד אותות ספרתי נעשה שימוש בפולסים המשמשים לתקשורת ספרתית.
פולסים מצורות שונות משמשים להעברה מיטבית של אותות כתלות בקצב האפנון שלהם.
שימוש נרחב נעשה בפולסים בצורת פונקציית המלבן.
פולס גאוסי הוא פולס בצורת פונקציית הגאוסיאן והוא נוצר על ידי מסנן גאוסי.
הפולס הגאוסי משמש במכניקת קוונטים לתיאור פונקציית הגל של חלקיק חופשי.
פולס בצורת פונקציית דלתא של דיראק נקרא הלם .
ניתן ליצור פולסים של מתח חשמלי בצורות שונות בעזרת מחולל אותות, וקיימים מחוללים ייחודיים הנקראים מחוללי פולסים.
ניתן ליצור פולסים בעזרת מקורות של גלים סינוסיים על ידי העברת קטע סופי של הגל.
מכ"ם פולסים משדר פולסים של גלי רדיו וקולט את הגלים המוחזרים.
פולסים של אור לייזר שימושיים כאשר יש צורך בעוצמה גבוהה.
בטכנולוגיה: - פולס מרכז אנרגיה לזמן קצר, ולכן ההספק שלו בשיא הפולס גדול בהרבה מההספק הממוצע, ותופעה זו מנוצלת לשימושים רבים.
פונקציית הלם - שיטה לפתרון משוואות
משמש בעיבוד אותות ובפתרון משוואות לתיאור גל המורכב מתדירויות רבות.
פולצ'ינלה (באיטלקית: Pulcinella) הוא בלט מאת איגור סטרווינסקי, המבוסס על מחזה מן המאה ה-18 - "פולצ'ינלה" היא דמות שמקורה בקומדיה דל'ארטה.
הצגת הבכורה של הבלט הייתה בפריז, ב-15 במאי 1920, בניצוח ארנסט אנסרמה.
הרקדן לאוניד מאסין יצר הן את הלברית והן את הכוראוגרפיה, ופבלו פיקאסו עיצב את התלבושות ואת התפאורות המקוריות.
היצירה נכתבה לפי הזמנתו של סרגיי דיאגילב.
דיאגילב רצה בלט על פי לברית של קומדיה דל'ארטה מן המאה ה-18 ומוזיקה, שחשב כי מחברה היה ג'ובאני פרגולזי.
אף כי המוזיקה יוחסה לפרגולזי, נמצא מאז והוכח, שחלק גדול מייחוס זה היה שגוי; ייתכן שחלקים ממנה הולחנו בידי דומניקו גאלו, קרלו איגנציו מונצה, ואפשר שגם לאלסנדרו פאריזוטי ולאוניקו וילהלם ואן ואסנר הייתה יד בחיבורה.
המנצח ארנסט אנסרמה כתב אל סטרווינסקי בשנת 1919 בנושא זה, אך המלחין לא נטה תחילה לרעיון של מוזיקה מאת פרגולזי.
אף על פי כן, לאחר שעיין בפרטיטורות, שדיאגילב מצא בספריות בנאפולי ובלונדון, שינה את דעתו.
סטרווינסקי שכתב את המוזיקה העתיקה לגרסה מודרנית יותר; הוא עשה שימוש בנושאים ובמרקמים ספציפיים, אך שילב בהם מקצבים, קדנצות והרמוניות מודרניים.
פולצ'ינלה כתובה לתזמורת קאמרית מודרנית עם סופרן, טנור ובריטון סולו.
מקובל לראות ב"פולצ'ינלה" את היצירה הראשונה מן התקופה הנאו-קלאסית של סטרווינסקי.
אוברטורה: אלגרו מודרטו (מהיר מתון)
סרנדה: לרגטו (איטי למדי), Mentre l'erbetta (טנור)
אנדנטינו (בקצב הליכה מהיר למדי)
אנקורה פוקו מנו (המשך קצת פחות): Contento forse vivere (סופרן)
אנדנטה (בקצב הליכה): Sento dire no'ncè pace (סופרן, טנור ובס)
פרסטו (מהיר ביותר): Una falan zemprece (טנור)
אנדנטינו: se tu m'ami (סופרן)
"סוויטת פולצ'ינלה" לקוחה מן הבלט ואין בה פרקי זמרה.
הסוויטה נערכה ותוקנה על ידי המלחין בשנת 1947, או, לפי מקורות אחרים, 1949.
פרטיטורת הבלט נערכה מחדש בשנת 1965.
סוויטת פולצ'ינלה מורכבת משמונה פרקים:
א: סקרצינו ב: אלגרטו ג: אנדנטינו
סטרווינסקי ביסס את היצירות הבאות על הבלט:
"סוויטה איטלקית" (Suite italienne) לצ'לו ופסנתר (יחד עם גרגור פיאטיגורסקי 1932/33
"סוויטה איטלקית" לכינור ופסנתר (יחד עם סמואל דושקין), 1934
הבלט מתפתח במערכה אחת וגיבוריו הם פולצ'ינלה, נערתו פימפינלה, חברו פורבו, פרודנצה ורוזטה, וכן פלורינדו וקלוביאלו.
הסיפור מתחיל בסרנדה, שפלורינדו וקלוביאלו שרים לפרודנצה ורוזטה.
שתי הנשים אינן מתרשמות ועונות למחזריהן במטר מים.
אביה של פרודנצה, רופא, מופיע ומגרש את השניים.
אפיזודה חדשה מתחילה בהופעת רוזטה ואביה.
רוזטה רוקדת לפני פולצ'ינלה והם מתנשקים.
אבל פימפינלה עדה לכך וקוטעת את ההתרחשות.
פלורינדו וקלוביאלו מגיעים ובקנאתם בפולצ'ינלה, הם חובטים בו.
אחר הם דוקרים את פולצ'ינלה, אבל זו אינה אלא העמדת פנים, שתכליתה להניע את פימפינלה לסלוח לפולצ'ינלה.
פורבו, מחופש לקוסם, מופיע ומשיב את פולצ'ינלה המת כביכול לחיים לעיני כל.
פימפינלה סולחת לפולצ'ינלה, פרודנצה ורוזטה נענות לחיזורי פלורינדו וקלוביאלו.
עם "פולצ'ינלה" נכנס סטרווינסקי לתקופתו השנייה כמלחין, הנאו-קלאסיציזם.
הוא כתב על פולצ'ינלה: "פולצ'ינלה הייתה התגלית שלי את העבר, ההתגלות שבאמצעותה התאפשרה כל יצירתי המאוחרת.
היה זה מבט לאחור, כמובן - הראשון בהרבה פרשיות אהבה בכיוון זה - אבל היה זה גם מבט בראי.
הבלט הוחזר לבמה לאחר שינויים ותיקונים מצד אמני ניו יורק סיטי בלט, ג'ורג' בלנשין וג'רום רובינס, שרקדו שניהם, רובינס בתפקיד פולצ'ינלה, בפסטיבל סטרווינסקי של ניו יורק סיטי בלט בשנת 1972.
פּוּלְסָטְרִיקְס (שם מדעי: Pulsatrix) היא סוג של דורסי לילה החיים באמריקה המרכזית ובאמריקה הדרומית ביערות גשם.
הסוג מכיל 3 מינים חיים ועוד מין פרהיסטורי מתקופת הפליסטוקן.
סוג זה נחשב קרוב ללילית ומיניו מכונים לעיתים קרובות בשם "ליליות".
הם בעלי עיניים גדולות וצהובות וסביבם מעין "קרניים" בהירות היוצרות צורת "X" לאורך העיניים.
גופם בהיר בעל צבע קרם עד לבן ולעיתים משורטט בעוד הכנפיים ופלג הגוף העליון סגול כהה עד חום או אף שחור.
אלו ינשופים גדולים באורך 35–50 ס"מ בממוצע.
הליליות חיות ביערות גשם ויוצאות לציד לילי של מכרסמים, עופות קטנים ולעיתים גם חסרי חוליות וחלקם מסוגלים לטרוף עצלנים.
לעומת דורסי לילה אחרים הם פעילים לרוב בגפם, למעט בעונת הרבייה.
לילית ממושקפת (Pulsatrix perspicillata) – נפוצה באמריקה הדרומית והמרכזית
פולק-פופ היא סוגה מוזיקלית שעשויה להכיל בתוכה שירי פולק עכשוויים עם עיבודי פופ.
כמו כן, היא עשויה להכיל בתוכה שירי פופ עם עיבודי פולק "אינטימיים" המוקלטים בצורה אקוסטית.
הפולק-פופ התפתח במהלך שנות ה-60 של המאה ה-20. אמנים מאזורים רבים ברחבי העולם מקליטים מוזיקה מסוגת הפולק-פופ.
בארצות הברית, אמנים רבים כמו סיימון וגרפונקל, סילס אנד קרופטס, דון מקליין, ג'ים קרוצ'י, לובו ו-England Dan & John Ford Coley הקליטו שירי פולק-פופ.
בהמשך השנים, אמנים כמו אד שירן ("Castle on the Hill") וטיילור סוויפט (Evermore) הקליטו שירים מסוגת הפולק-פופ.
באזור הבלקן בדרום-מזרח אירופה, פולק-פופ הוא מונח המתאר מוזיקת פופ בלקנית, המשלבת בתוכה מוזיקת פופ, פולק ואתנית.
פולק-פופ היא הסוגה המוזיקלית המודרנית המקבילה למוזיקת העם הבלקנית, שבה המקצבים הדומיננטיים מושפעים מהמוזיקה המזרחית, ובמיוחד מהמוזיקה הערבית וממוזיקה עממית רומנית.
כמו כן, ניתן להגדיר חלק ניכר ממוזיקה זו כשילוב של מוזיקה עממית בלקנית מסורתית ודאנס-פופ.
בנוסף לכלי רכב צבאיים מדגמי "פולסקי פיאט 621" יוצרו גם אוטובוסים וכבאיות.
דגמי "פולסקי פיאט 621" התבססו על דגם המשאית "פיאט 621" שיוצר בין השנים 1939–1929 באיטליה.
דגם המשאית שונתה בכבדות כך שתתאים טוב יותר לצרכים הפולניים ותתמודד עם הכבישים הגרועים בפולין.
המשאית יוצרה בשתי גרסאות: "פולסקי פיאט 621 L" הייתה הגרסה הבסיסית שקיבלה מספר מבני על, ואילו "פולסקי פיאט 621 R" שימשה בסיס לקו אוטובוסים מוצלחים לשוק האזרחי וכבד יותר, 3 טון.
מספר לא מוגדר של משאיות שימש את הצבא הרומני במהלך מלחמת העולם השנייה.
השינויים בעיצוב "פיאט 621" המקורי כללו
מבנה מרכב תחתון מחוזק (מסגרת, צירים קדמיים ואחוריים)
מתלים:קפיצי עלים חדשים, מפרקים ובולמי זעזועים
הרכבה מחדש של דלתות תא הנהג
מכל דלק גדול יותר עבור גרסאות בנזין וסולר כאחד
בלוק צילינדר עוצב מחדש ומיוצר מפלדה איכותית
מאייד וובר הוחלף בבנייה פשוטה וקלה יותר לתחזוקה על ידי מאייד "סולקס"
באופטיקה, פולס אולטרה-קצר של אור הוא פולס אלקטרומגנטי שאורכו הזמני הוא מסדר גודל של פיקו-שנייה.
פולסים שכאלה הם בעלי ספקטרום אופטי רחב, וניתנים ליצירה על ידי מתנדים נעולי-מצב (mode-locked oscillators), שהם, הלכה למעשה, חללי תהודה כגון לייזרים.
הגברה של פולסים אולטרה-קצרים דורשת כמעט תמיד טכניקה של הגברת פולס עם צ'ירפ (כלומר, שתדירותו תלויה בזמן) במטרה להימנע מנזק לחומר המגביר.
פולסים אולטרה-קצרים מאופיינים על ידי עוצמה גבוהה שמובילה לרוב לאינטראקציות לא ליניאריות בחומרים שונים, לרבות אוויר.
התהליכים הללו נלמדים במסגרת אופטיקה לא ליניארית.
בספרות המקצועית, המונח "אולטרה-קצר" מתייחס לתחום הפמטו-שנייה והפיקו-שנייה, על אף שפולסים אלה אינם עוד הפולסים הקצרים ביותר שיוצרו בצורה מלאכותית, כי אם פולסים של אטו-שניות הנפלטים במסגרת יצירת הרמוניות גבוהות, ובשנת 2020 אף נמדדו במעבדה פולסים של זפטו-שנייה.
פרס נובל לכימיה לשנת 1999 הוענק לאחמד זוויל עבור השימוש בפולסים אולטרה-קצרים לצורך צפייה בתגובות כימיות בקבועי הזמן בהם הן מתרחשות, מה שפתח את השער לתחום הפמטו-כימיה.
אין בנמצא הגדרה סטנדרטית לפולס אולטרה-קצר.
לרוב, נהוג לייחס את המונח לפולסים בעלי אורך זמני של עשרות בודדות של פמטו-שניות, אך בהסתכלות רחבה יותר, כל פולס שמשכו קצר ממספר פיקו-שניות ניתן להתייחסות כאולטרה-קצר.
ההפרדה בין "אולטרה-קצר" ל"אולטרה-מהיר" נחוצה מאחר שהמהירות בה הפולס מתקדם היא פונקציה של מקדם השבירה של החומר בו הוא נע, בעוד "אולטרה-קצר" מתייחס לרוחב הזמני של חבילת הגלים המייצגת את הפולס.
דוגמה נפוצה היא פולס גאוסי עם צ'ירפ.
זהו גל שפרופיל העוצמה שלו נראה כמו גאוסיאן, והתדירות הרגעית שלו הולכת וגדלה.
שדה חשמלי ממשי המתאר פולס אולטרה-קצר, מתנדנד בתדירות רגעית המתאימה לאורך הגל המרכזי של הפולס.
על מנת לפשט את החישובים, מגדירים שדה מרוכב תלוי בזמן.
באופן פורמלי, שדה זה מוגדר כאות אנליטי המתאים לשדה הממשי .
התדירות המרכזית מוגדרת בדרך כלל באופן עקיף במסגרת השדה המרוכב, שניתן להפרדה לפונקציית עוצמה ולפונקציית פאזה , שתיהן תלויות בזמן:
הביטוי לשדה חשמלי מרוכב במרחב התדר, ניתן לחישוב מתוך התמרת פורייה של השדה התלוי בזמן:
לאור קיומו של הביטוי , השדה התלוי בתדר ממורכז סביב , ומבחינה פרקטית נהוג להתייחס אליו כ- במקום כפי שייעשה בהמשך ערך זה.
בדיוק כמו במרחב הזמן, ניתן להגדיר פונקציית עוצמה ופונקציית פאזה במרחב התדר:
הפונקציה היא צפיפות ההספק הספקטרלי (או בפשטות, הספקטרום) של הפולס, ו- היא צפיפות הפאזה הספקטרלית (או בפשטות, הפאזה הספקטרלית).
דוגמה לפונקציות פאזה ספקטרליות כוללות את המקרה שבו הוא קבוע, ובמקרה זה הפולס נקרא "פולס מוגבל ברוחב פס", או כאשר היא פונקציה ריבועית, ובמקרה זה הפולס נקרא "פולס עם צ'ירפ" בגלל נוכחות של הזזת תדר רגעית.
צ'ירפ כזה עשוי להצטבר כאשר הפולס מתקדם בתוך חומרים (כמו זכוכית), והוא נובע מיחס הנפיצה שלהם.
התוצאה היא הרחבה זמנית של הפולס.
פונקציות העוצמה בזמן , ובתדר , קובעות את משך הזמן ורוחב הפס הספקטרלי של הפולס.
כפי שנובע מעקרון אי הוודאות, למכפלה שלהם (המכונה לפעמים "מכפלת זמן ורוחב פס") יש גבול תחתון.
ערך מינימלי זה תלוי בהגדרה המשמשת עבור משך הפולס וצורתו.
עבור ספקטרום נתון, מכפלה זו וכפועל יוצא גם משך הפולס הקצר ביותר, מתקבלים על ידי פולס מוגבל-התמרה (transform-limited pulse), כלומר עבור פאזה ספקטרלית קבועה .
ערכים גבוהים של המכפלה עבור רוחב הפס, לעומת זאת, מצביעים על קיומו של פולס מורכב יותר.
התקנים אופטיים המשמשים למדידת אור רציף, כגון מרחיבי קרן ומסננים מרחביים, עשויים לשמש גם לפולסים אולטרה-קצרים.
התקנים אופטיים נוספים תוכננו במיוחד עבור פולסים אולטרה-קצרים.
אחד מהם הוא דוחס הפולסים, מכשיר שניתן להשתמש בו לשליטה על הפאזה הספקטרלית של פולסים אולטרה-קצרים.
הוא מורכב מסדרה של מנסרות או סריגים.
כאשר הוא מכוון כראוי, הוא יכול לשנות את הפאזה הספקטרלית של פולס הקלט כך שפולס הפלט יהיה מוגבל ברוחב הפס, עם משך הזמן הקצר ביותר האפשרי.
ניתן להשתמש במעצב פולסים לביצוע שינויים מורכבים יותר הן בפאזה והן במשרעת של פולסים אולטרה-קצרים.
כדי לשלוט במדויק על הפולס, מחויב המציאות לבצע אפיון מלא של הפאזה הספקטרלית שלו.
לאחר מכן, ניתן להשתמש במאפנן אור מרחבי במישור 4f כדי לשלוט בפולס.
סריקת פאזה להתאבכויות תוך-פולסיות מרובות פוטונים (MIIPS) היא טכניקה המבוססת על כך: באמצעות סריקת הפאזה של מאפנן האור המרחבי, MIIPS יכול לא רק לאפיין, אלא גם לבצע מניפולציה על הפולס האולטרה-קצר כדי לקבל את צורת הפולס הדרושה בנקודת היעד (כגון פולס מוגבל-התמרה לעוצמת שיא אופטימלית, וצורות פולס ספציפיות אחרות).
אם מעצב הפולס מכויל לחלוטין, טכניקה זו מאפשרת שליטה על הפאזה הספקטרלית של פולסים אולטרה-קצרים באמצעות התקנה אופטית פשוטה ללא חלקים נעים.
אולם, הדיוק של MIIPS מוגבל במידה מסוימת ביחס לטכניקות אחרות, כגון שיעור אופטי במרחב התדר (FROG).
קיימות מספר טכניקות למדידת פולסים אופטיים קצרים במיוחד:
שיטת האוטו-קורלציה (מתאם עצמי), המבוססת על אינטרפרומטר מייקלסון, מניבה את רוחב הפולס כאשר מניחים צורה מסוימת עבורו.
אינטרפרומטריה ספקטרלית (SI) היא טכניקה ליניארית שניתן להשתמש בה בהינתן פולס ייחוס שאופיין מראש, וממנה ניתן לחלץ את העוצמה והפאזה.
האלגוריתם שמחלץ את העוצמה והפאזה מתוך אות ה-SI הוא ישיר.
אינטרפרומטריית פאזה ספקטרלית לבנייה מחדש של שדות חשמליים ישירים (SPIDER) היא טכניקת ייחוס-עצמי לא ליניארית המבוססת על אינטרפרומטריה של גזירה ספקטרלית (spectral shear).
השיטה דומה ל- SI, פרט לכך שפולס הייחוס הוא העתק ספקטרלי של עצמו, המאפשר לחלץ את העוצמה הספקטרלית והפאזה של הפולס באמצעות רוטינת סינון FFT ישירה הדומה ל-SI, אך כזו הדורשת שילוב של הפאזה המופקת מהאינטרפרוגרמה לצורך קבלת פאזת הפולס.
שיעור אופטי במרחב התדר (FROG) הוא טכניקה לא ליניארית המניבה את העוצמה והפאזה של הפולס.
למעשה זוהי אוטו-קורלציה שנפתרת באופן ספקטרלי.
האלגוריתם המחלץ את העוצמה והפאזה ב-FROG הוא איטרטיבי.
גרסה פשוטה יותר של FROG נקראת GRENOUILLE (צפרדע בצרפתית).
סריקת צ'ירפ היא טכניקה הדומה ל- MIIPS אשר מודדת את הפאזה הספקטרלית של הפולס על ידי החלת רמפה של שלבים ספקטרליים ריבועיים ומדידת ספקטרום של ההרמוני השנייה.
ביחס ל- MIIPS, הדורש חזרות רבות על מנת למדוד אתהפאזה הספקטרלי, כאן יש צורך בשתי סריקות צ'ירפ בלבד כדי לשחזר את המשרעת ואת הפאזה של הפולס.
סריקת פאזה להתאבכויות תוך-פולסיות מרובות פוטונים (MIIPS) היא שיטה לאפיון ולשינוי של הפולס הקצר ביותר.
כדי לבצע דיון זה, נשתמש בקירוב "מעטפת משתנה-לאט של השדה החשמלי" (SVEA) עבור שדה מישורי עם וקטור גל מרכזי ותדר מרכזי שיתאר את הפולס:
נניח כי השדה החשמלי במדיום אנאיזוטרופי מתפזר בצורה הומוגנית.
בהנחה שהפולס מתפשט בכיוון ציר ה- z, ניתן להראות כי המעטפת עבור אחד המקרים הכלליים ביותר, של התפשטות בגביש דו-צירי, ניתנת לתיאור על ידי משוואה דיפרנציאלית חלקית מהצורה:
כאשר המקדמים מכילים אפקטים של עקיפה ופיזור אשר נקבעו בצורה אנליטית באמצעות אלגברה ממוחשבת ואומתו מספרית עד לסדר שלישי הן עבור מדיה איזוטרופית והן אנאיזוטרופית, והם תקפים בשדה הקרוב ובשדה הרחוק:
הוא גודל הופכי להיטל הרלוונטי של מהירות החבורה
מתאר את נפיצת מהירות החבורה (GVD) או פיזור מסדר שני; הוא מגדיל את משך הפולס ומכניס צ'ירפ לפולס בעודו מתקדם בחומר
מתאר פיזור מסדר שלישי שיכול להגדיל עוד יותר את משך הפולס, גם אם לא קיים
הביטויים עם ו- מתארים את ההתרחקות של הפולס; המקדם הוא היחס בין רכיב מהירות החבורה בציר לבין וקטור היחידה בכיוון התקדמות הפולס
הביטויים עם ו- מתארים עקיפה של חבילת הגלים האופטיים בכיוונים הניצבים לציר ההתקדמות
הביטויים עם ו- המכילים נגזרות מעורבות בזמן ובמרחב מסובבים את חבילת הגלים סביב הצירים ו- בהתאמה, מגדילים את הרוחב הזמני של חבילת הגלים (בנוסף לעלייה עקב ה-GVD), מגדילים את הפיזור ב- ו- בהתאמה, ומגדילים את הצ'ירפ (בנוסף לזה עקב ) כאשר האחרון ו/או ו אינם מתפתחים
הביטוי עם מסובב את חבילת הגלים במישור .
מתברר שעקב פיתוחים מתמטיים שלא הושלמו בעבר, סיבוב זה של הפולס לא הובן עד סוף שנות ה-90, אך הוא אושר בניסוי.
לסדר שלישי, אגף ימין של המשוואה לעיל נמצא כמכיל איברים נוספים אלה עבור מקרה הגביש החד-צירי:
האיבר הראשון והשני אחראים להתעקמות החזית המתקדמת של הפולס.
איברים אלה, כולל הביטוי עם קיימים בחומר איזוטרופי ומתייחסים לחזית הגל הכדורית שמקורה במקור נקודתי.
הגורם יכול להתבטא במונחים של מדד השבירה, התדירות ונגזרותיהם והגורם גם מעוות את הפולס אך באופן שהופך את תפקידיו של ו-.
עד כה, הטיפול כאן הוא ליניארי, אך עצמים מפזרים לא ליניאריים מצויים רבות בטבע.
מחקרים הכוללים איבר לא ליניארי נוסף הראו שלאיברים כאלה יש השפעה עמוקה על חבילת הגלים, לרבות התעמקות עצמית של חבילת הגלים.
ההיבטים הלא ליניאריים מובילים בסופו של דבר להיווצרותם של סוליטונים אופטיים.
למרות היותו נפוץ למדי, קירוב SVEA אינו דרוש על מנת לנסח משוואת גלים פשוטה המתארת את התקדמות הפולסים האופטיים.
למעשה אפילו צורה כללית מאוד של משוואת הגל האלקטרומגנטית מסדר שני יכולה להיות מופרדת לרכיבים כיווניים, תוך מתן עדיפות למשוואת גל מסדר ראשון לשדה עצמו, ולא למעטפת.
הדבר דורש רק הנחה לפיה התפתחות השדה איטית מבחינת אורך הגל, ואינה מגבילה כלל את רוחב הפס של הפולס.
ניתן לייצר פולסים אולטרה-קצרים באנרגיה גבוהה באמצעות יצירת הרמוניות גבוהות בחומר לא ליניארי.
פולס אולטרה קוצר בעוצמה גבוהה ייצור קבוצה של הרמוניות בחומר, והרמוניה מסוימת יכולה להיבחר לאחר מכן בעזרת מונוכרומטור, שמפריד את הפוטונים השונים לכיוונים שונים במרחב.
טכניקה זו שימשה ליצירת פולסים אולטרה-קצרים בתחום העל-סגול וכן ליצירת קרני רנטגן "רך" מפעימות לייזר טיטניום-ספיר בתחום הקרוב לתת-אדום.
מיקרו/ננו-עיבוד מתקדם של חומרים בתלת מימד
היכולת של לייזר פמטו-שנייה לייצר באופן יעיל מבנים והתקנים מורכבים למגוון רחב של יישומים, נחקרה בהרחבה במהלך העשור האחרון.
ניתן להשתמש בטכניקות עיבוד לייזר חדישות עם פולסי אור אולטרה-קצרים לצורך עיבוד חומרים ברזולוציה של תת-מיקרומטר.
כתיבה ישירה בלייזר (DLW) באמצעות פוטורזיסטים מתאימים ומדיה שקופה אחרת יכולה ליצור גבישים פוטוניים תלת־ממדיים (PhC), רכיבים מיקרו אופטיים, סריגים, פיגומי הנדסת רקמות (TE) ומוליכי גלים אופטיים.
מבנים כאלה עשויים להיות שימושיים להעצמת יישומי הדור הבא בטלקומוניקציה וביו-הנדסה, המבוססים על יצירת חלקים מיניאטוריים מתוחכמים יותר ויותר.
הדיוק, מהירות הייצור והרבגוניות של עיבוד הלייזר הופכות אותו להפוך לכל חשוב בתעשייה.
בין היישומים של לייזר פמטו-שנייה ניתן למנות מיקרו-טקסטוריזציה של שתלים, למשל לצורך שיפור היווצרות העצם סביב שתלי שיניים העשויים מזירקוניה.
הטכניקה הוכיחה שהיא מדויקת, עם נזק תרמי נמוך מאוד ועם הפחתה של מזהמים הנוטים להצטבר על פני השטח.
מחקרים בבעלי חיים הוכיחו כי הגידול בשכבת החמצן וכי התכונות המיקרומטריות וההנומטריות שהושגו על ידי מיקרו-טקסטוריזציה עם לייזר פמטו-שנייה הביאו לשיעורים גבוהים יותר של היווצרות עצם, צפיפות עצם גבוהה יותר ויציבות מכנית משופרת.
פולסטאר 1 היא מכונית ספורט היברידית פלאג-אין במרכב קופה, בעלת שני מקומות ישיבה, שיוצרה על ידי חטיבת הביצועים של וולוו, פולסטאר בין השנים 2017 ל-2021. היא הוצגה בתערוכת הרכב הבינלאומית של שאנגחאי באפריל 2017. היא הוצגה גם בתערוכת הרכב הבינלאומית של ז'נבה ב-6 במרץ 2018.
באפריל 2021 לאחר 2,500 יחידות שנבנו חשפה פולסטאר בתערוכת הרכב של שאנגחאי את הגרסה הסופית בעלות של 5,000 דולר יותר מהרגיל ושיוצרה ב-25 יחידות.
סוללת ליתיום-יון בקיבולת 34 קוט"ש המאפשרת טווח נסיעה חשמלי של 150 ק"מ.
צריכת הדלק המשולבת עומדת על 1.3 ליטר לכל 100 ק"מ.
הפולסטאר 1 מופיעה כרכב שאפשר לשחק בו ב-Need for Speed.
פולסטאר הוא מותג רכב שוודי שהוקם בשנת 1996 על ידי חברת "Flash Engineering", שנרכשה ב-2015 על ידי וולוו.
משרדיה הראשיים נמצאים ליד העיר גטבורג, שוודיה, וייצור כלי רכב שלה מתבצע ב.
החברה מפתחת מכוניות ספורט ויוקרה חשמליות, ומציעה שדרוגי חומרה ואופטימיזציות של תוכנת מנוע עבור דגמי וולוו, באמצעות חטיבת Polestar Engineered.
מקור השם Polestar בקבוצת מרוצי הרכב "STCC Polestar" שהקימה את חברת " Polestar Performance AB" שבתורה שנרכשה על ידי "וולוו" ביולי 2015. קבוצת המרוצים שינתה את שמה ל-Cyan Racing, תוך שמירה על קשרים הדוקים עם "וולוו" והן עם חברת האם שלה "ג'ילי".
ביוני 2017, הודיעה "וולוו" כי "פולסטאר" תתחיל לייצר מכוניות חשמליות בעלות ביצועים גבוהים תחת המותג "פולסטאר".
ראשיתה של החברה בשנת 1996, כחברת "Flash Engineering", קבוצת מרוצי מכוניות שוודית המתחרה באליפות מכוניות השטח השוודית (STCC).
מאוחר יותר הקבוצה נמכרה ומותגה מחדש כ-Polestar Racing, והחלה לעבוד עם קבוצת המרוצים של "וולוו", בסוף העשור הראשון של המאה ה-21. בשנת 2009 הפך המותג לשותפה הרשמית של וולוו לשדרוג דגמים קיימים, תחת המותג Polestar Performance.
"וולוו" קנתה בסופו של דבר את החברה והמותג ביולי 2015, והציעה דגמים משופרים של Polestar ישירות מהמשווקים שלהם.
פולסטאר ייצרה גם מכוניות אב-טיפוס, כשהראשונה הייתה ב-2010, "C30 Polestar Performance Concept" עם יותר מ-400 כ"ס.